title: Liwot va Bremen (Civitatis orbis terrarum)
text: Bak 1283 Bremen va Hansa gluyista yoteyer voxe arti tolda nope koef skaltugal zo divlapuyur. Bak oxam 1358 gire zo dostegayar. Warzafa skaltera va toleafa divlapura bak 1427 askiyid. Bak 1433 nope dimsulara va oluaroti tic dota gire denfiyir, i va oluaroti vetrovgayani bak 1304. Dolekafa dreema va gijaroti meviele azon di katrasiyid isen roti koe nubeem ke oluikeem di zavzagiyir. Tuke bana warzafa bogruca, Bremen va triguca kaikion rovoneyer.